BE8 โบรกแนะซื้อเป้า 100 บ. ลุ้นกำไรไตรมาส 3 นิวไฮแตะ 35 ล้าน โต 67%
BE8 โบรกแนะซื้อเป้า 100 บาท ลุ้นกำไรไตรมาส 3/65 นิวไฮแตะ 35 ล้าน โต 67% คาดดันทั้งปีแตะ 135 ล้าน ปี 66 ทะลุ 338 ล้าน โตกว่าเท่าตัว
BE8 โบรกแนะซื้อเป้า 100 บาท ลุ้นกำไรไตรมาส 3/65 นิวไฮแตะ 35 ล้าน โต 67% คาดดันทั้งปีแตะ 135 ล้าน ปี 66 ทะลุ 338 ล้าน โตกว่าเท่าตัว
31 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (31ต.ค.65) ว่า บริษัท เบริล 8 พลัส จำกัด (มหาชน) หรือ BE8 ราคาเป้าหมาย 100 บาท  คาดกำไรไตรมาส 3/2565 นิวไฮต่อเนื่องที่ 35 ล้านบาท โต 67% เทียบช่วงเดียวกันอของปีก่อน, +16% เทียบไตรมาสก่อนหน้า) จากทยอยทำงานโครงการขนาดใหญ่ ตาม Backlog ที่มีสูง รวมถึงเริ่มรวมงบ X10 ในเดือน ก.ย. 2565
โดยคาดกำไรปี 2565 โต 64% เทียบช่วงเดียวกันอของปีก่อนที่ 135 ล้านบาท และปี 2566 โต 150% เทียบช่วงเดียวกันอของปีก่อนเป็น 338 ล้านบาท จาก 1. การควบรวม X10 และ BAYCOMS ที่เพิ่มรายได้เป็นเท่าตัว, 2.ธุรกิจหลักที่เติบโตต่อเนื่องตามความต้องการ Digital transformation และ 3.การรุกตลาดภาครัฐที่ยังมีโอกาสมหาศาลหลังมีการออกกฎหมายสนับสนุน
ด้านราคาหุ้นซื้อขายบน PER23F ที่ 42 เท่า แต่มองว่าไม่แพงเทียบกับ EPS ที่เติบโตเฉลี่ย 57% ต่อปีใน 3 ปีข้างหน้า และโมเมนตัมกำไรเด่นต่อเนื่องในช่วงไตรมาส 3/2565 และปี 2565 และเริ่มเห็นบริษัทในเครือเข้าไปร่วมกันประมูล มีโอกาสเห็นงานสเกลใหญ่ขึ้น และภาพระยะกลางยังมีหลาย S-curve เข้ามาช่วยสร้างการเติบโต รวมถึง พ.ร.บ.ปฎิบัติราชการทางอิเล็กทรอนิกส์ เป็นอีกก้าวสำคัญหน่วยงานรัฐเริ่มปรับตัวยุคดิจิตัล ซึ่งรวมมูลค่างานหลักหมื่นล้านบาท บวกต่อ BE8 ที่มีฐานลูกค้าราชการ